Spötischtens det hämer aber gmerkt, dass Moorea und Bali kein verglich isch. Mir händ drum mit de Ziit realisiert, dass mir de Lüüt ned so rächt troued und bi allne Priise gägechecke ebs aagmässe sind, well s'Klima eus so extrem a Bali erinnered - und det hämer vor es paar Jahr schlächti Erfahrige gmacht ghaa. Wo üs  das bewusst worde isch, hämer au gwüsst wieso mir am Flughafe so übervorsichtig und verspannt gsii sind bim acho. Aber uf Moorea häts weder armi Souvernirverchäufer no sind d'Priise verhandelbar - s'schiint eifach alles so tüür z'sii, dass hald würkli jede Mänsch irgendwie beschäftigt isch und z'Ässe hät. Und als Tourischt wird mer mit Respekt und sehr fründlich behandlet, ned nume eifach als Gäldautomat. (Fründlich sowieso wänn mer probiert französisch z'rede).